São Paulo

:*Iste articlo ye sobre una *'ciudat brasilera d'o estato de São Paulo**. Ta atros usos se veiga [[São Paulo (desambigación)]].''



**São Paulo*' ye una [[ciudat]] [[brasil]]era, [[Capital (politica)|capital]] d'o [[Estau de São Paulo]], y uno d'os principals centros [[Economía|economicos]] de [[Brasil]] y d'[[America d'o Sud]].

A suya [[Población humana|población]] ye de 10.886.518 habitants ([[2007]]) en una [[superficie]] de 1.523 [[km²]], con una [[densidat de población]] de 7.148,07 hab/km². Ye a ciudat con mayor numero d'habitants d'o suyo país y a suya [[aria metropolitana]] ye a mayor de Brasil y una d'as mayors d'o mundo. D'ista aria metropolitana fan parte as ciudaz de [[Campinas]] y [[Santos]]; ámás, as amanatas ciudaz de [[Jundiaí]], [[Sorocaba]] y [[São José dos Campos]] son convertindo-se actualment tamién en parte de l'aria metropoliana de São Paulo.

Antiparte, São Paulo ye o principal centro d'as [[finanzas]] y d'a [[industria]] d'o Brasil, dende a suya fundación por a [[Companyía de Chesús]] en [[1554]] dica hue, estando muit vinclata a la [[historia de Brasil]]. Una d'as carreras mes importants y conoixitas ye a [[Avenida Paulista]].

== Historia ==
A historia de São Paulo, una d'as mas antigas y d'as principals ciudaz d'o Brasil, ye muit vinclata a la historia d'o propio país, dende a suya fundación por a [[Companyía de Chesús]] en [[1554]].


=== São Paulo en o periodo colonial ===



L'orichen de São Paulo de Piratininga estió o [[25 de chinero]] de [[1554]], cuan os [[Companyía de Chesús|chesuitas]] [[Manuel da Nóbrega]] y [[José de Anchieta]] bi fundoron un colechio ta catequizar y evanchelizar a la población indichena d'a redolada, clamato São Paulo porque o 25 de chinero ye a festividat de [[Sant Pavlo]]. O colechio yera nomás una chicota barraca dica que en [[1560]] o Gubernador colonial [[Portugal|portugués]] [[Mem de Sá]] bi ninvió bellos pobladors procedents d'a localidat de Santo André da Borda do Campo, que quedó albandonata.

En os dos sieglos posteriors, a [[ciudat]] yera nomás una chicota localidat aislata d'o resto d'a colonia portuguesa, y por ixo a localidat estió o lugar de naixencia d'os clamatos *bandeirantes*, que dentraron ta l'interior d'o país ta buscar [[Esclavitut|esclavos]], [[oro]] y [[diamant]]s. Cuan os *bandeirantes* troboron oro en a rechión de [[Minas Gerais]], o estato portugués prenió a decisión de nombrar a São Paulo *ciudat* en [[1711]]. Cuan o filón de l'oro se remató, l'actividat [[Economía|economica]] d'a rechión tornó ta o [[sucre]], con São Paulo fendo o papel de centro encaminador d'as [[mercadería]]s ta o [[puerto]] [[Oceano Atlantico|atlantico]] de [[Santos]] y ta [[Lisbona]] y [[Portugal]].

En [[1828]] se bi establioron estudios de [[Dreito]], cosa que permitió o creiximiento d'a ciudat, chunto con un nuevo recurso economico: o [[café]]. São Paulo recibió asinas importants continchents d'[[immigración]] forana, a ormino d'orichen [[italia]]no, encara que tamién d'atros lugars, naixendo asinas as primeras [[industria]]s en a ciudat.

=== En o periodo imperial ===
En os primers intes de l'[[Imperio de Brasil]], São Paulo yera considerata como una chicota ciudat provinciana, en mantenindo as suyas caracteristicas d'o periodo colonial, encara que estió en a ciudat de São Paulo a on o rechent [[Pero I de Brasil]] proclamó a independencia de Brasil. Sindembargo, a ciudat ganó importancia cuan se bi instaloron os propietarios d'as plantacions cafetaleras, atraítos por a facilidat de connexions con l'exterior a traviés d'o [[ferrocarril]] construito en a segunda mitad d'o [[sieglo XIX]] que conectaba a ciudat con o puerto de [[Santos]]. Ixo estió un factor de gran importancia, porque yeran personas con muita influencia politica.

== Cheografía ==


A localidat de São Paulo ye situata a 760 [[metro]]s d'[[altaria]] sobre o ran d'a mar, y ye trescruzata por os [[río]]s [[Río Tietê|Tietê]] y [[Río Pinheiros|Pinheiros]].

=== Climatolochía ===
O [[clima]] de São Paulo ye un [[clima subtropical]], con una [[temperatura]] meya anyal de 19&nbsp;°C. O mes mas caloroso ye o mes de [[chinero]], con temperatura meya de 22&nbsp;°C, y o mes mas frido ye [[chulio]], con una temperatura meya de 16&nbsp;°C. Asinas, São Paulo ye a tercera capital estatal mas frida d'o país, dimpués de [[Curitiba]] y [[Porto Alegre]].

== Esporte ==
En São Paolo como parti de Brasil o fútbol ye l'esporte mes conoixito, popular y practicato, os clubs de fútbol mas importants de Sao Paolo por orden de popularidat estan o [[Sport Club Corinthians Paulista|Corinthians]], o [[São Paulo Futebol Clube|São Paulo]] y o [[Sociedade Esportiva Palmeiras|Palmeiras]].

=== Escaicimientos esportivos ===
Os escaicimientos esportivos mes populars d'a [[ciudat]] son a [[cursa de Sant Silvestre de São Paulo]] (*Corrida de São Silvestre'') disputada cada anyo tradicionalment dende 1925 a nueit de cabo d'anyo, estando a mes famosa d'as cursas de Sant Silvestre d'o mundo y o GP de São Paulo de Formula 1, d'antis GP de Brasil, que se fa en o circuito de Interlagos situado en o barrio de Interlagos, en São Paulo que ye an zaguerament se fa o GP de Brasil de Formula 1.

Atros escaicimientos importants fuoron, estar seu d'a Copa Mundial de Fútbol de Brasil 1950, a IV edición d'os Chuegos Panamericans que estioron organizatos en l'anyo 1963 y os Chuegos Sudamericans de 2002.

### Instalacions esportivas
D'entre as instalacions esportivas destacan os grans estadios de fútbol d'os grans equipos d'a ciudat, o Estadio Morumbi d'o São Paulo, o Neo Química Arena d'o Corinthians y el Estadio Palestra Itália d'o Palmeiras, amás d'o Estadio Municipal Pacaembú toz con una capacidat superior a los 35.000 espectadors.

Unatra instalación destacable ye o Circuito de Interlagos an se realizan competicions d'esportes de motor.

## Localidaz achirmanatas

## Vinclos externos

*  Pachina web oficial municipal.